Sapunika kadospundi kita negesi kabingahan wonten ing salebeting iman Kristen? Mateus sampun ngandharaken khotbahipun Gusti Yesus bab sinten ingkang rahayu. Nalika Gusti Yesus khotbah wekdal semanten tiyang Yahudi gesang kajajah dening bangsa Rum satemah katuwuhan raos sisah, sangsara lan kaaniaya. Sinten tiyang ing salebeting kawontenan ingkang kados mekaten boten kepengin bebas saged kauwalaken lan ngraosaken kabingahan. Kathah tiyang wekdal semanten ingkang ngajeng-ajeng saged ngraosaken kabingahan. Ing salebeting pangajeng-ajeng punika Gusti Yesus rawuh wonten ing donya damel pangajeng-ajengipun tiyang Yahudi wekdal semanten badhe saestu kadumugen. Punika katitik wonten ing khotbahipun Gusti Yesus bab tiyang ingkang rahayu. Wosing khotbahipun Gusti Yesus wonten kalih, inggih punika: